בן סטילר

בנג'מין אדוארד מיארה "בן" סטילר (באנגלית: Benjamin Edward Meara "Ben" Stiller; נולד ב-30 בנובמבר 1965) הוא שחקן, קומיקאי, מפיק, תסריטאי ובמאי קולנוע אמריקאי-יהודי. סטילר נולד וגדל בניו יורק, ניו יורק שבארצות הברית. אביו היה השחקן ג'רי סטילר שהיה ממשפחה יהודית ממוצא אשכנזי. אמו הייתה השחקנית אן מיארה (אנ'), שהתגיירה לזרם היהדות-הרפורמית. המשפחה לא הייתה אדוקה מבחינת דתם, ובעוד סטילר חגג בר מצווה, בביתם הם חגגו גם את חג המולד וגם את חנוכה. אמו של סטילר נהגה לקחת אותו לבקר בסטים של אולפנים, בהם הופיעה עם אביו עוד מילדותו, מה שתרם לרצונו לקריירה משלו בעולם הבידור. בגיל 18 ביים את סרטו הראשון באוניברסיטת קליפורניה בלוס אנג'לס (UCLA), אך נשר בטרם עת מהלימודים לאחר כ-9 חודשים, בחיפושים אחר סוכן ועצמאות. בתחילת דרכו כשחקן הופיע בהצגה "בית העלים הכחולים" ("The House of Blue Leaves"), הצגה שזכתה ב-4 פרסי טוני. בזמן הפקת ההצגה, סטילר ביים במקביל סאטירה מוקומנטרית על אחד השחקנים הראשיים בהצגה. ב-1987 הופיע סטילר בתפקיד משני בסרט "אימפריית השמש" של סטיבן ספילברג. כמו קומיקאים מצליחים רבים, גם הוא הופיע באותה עת בתוכנית המערכונים הסאטירית של רשת NBC "סטרדיי נייט לייב" ("SNL") ב-1988 וב-1989. מאוחר יותר, רשת MTV האמריקאית הציעה לו תוכנית מערכונים משלו ברשת "המופע של בן סטילר"(אנ'). לאחר מכן, סטילר הסכים להצעה זו לתוכנית ששודרה לה תחילה משנת 1990 ב-MTV במשך כשנה, בטרם עברה ב-1992 לרשת FOX האמריקאית, שם ירדה מהמסך הקטן לאחר זמן מה, עקב רייטינג נמוך. למרות כל זאת, כשנה לאחר ביטולה של "המופע של סטילר", התוכנית זכתה בפרס אמי לשנת 1993 בקטגוריית ה"תסריט המצטיין לתוכנית בידור, מערכונים או מוזיקה"(אנ'). ב-1994, סטילר ביים ושיחק בתפקיד ראשי בסרט הדרמה הקומית-רומנטית "מציאות נושכת", בו כיכבה גם וינונה ריידר. ב-1996 שיחק בתפקיד זוטר בסרט הקומדיה "האפי גילמור" בכיכובו של אדם סנדלר. באותה שנה, ביים את סרט הקומדיה "כייבל גאי" בכיכובם של ג'ים קארי ומתיו ברודריק. הייתה לו גם הופעת אורח ב-1997 בסיטקום "חברים" בפרק ה-22 שבעונתה השלישית. ב-1998 שיחק בתפקיד הראשי בסרט הקומדיה-הרומנטית שוברת הקופות "משתגעים על מרי", לצידה של קמרון דיאז. ב-1900 שיחחק סרט גיבורי-העל הקומי "אנשי המסתורין"(אנ'). מאז שיחק וביים סרטים רבים, אך ללא הצלחה משמעותית בקופות או בביקורות; נטען באותה עת, כי הוא נוטה לשחק ולביים סרטים בעלי הומור בתי שימוש או קומדיות שחורות. ב-2004 שיחק שוב בסרט קומי מצליח, סרט ההמשך ל"פגוש את ההורים" - "פגוש את הפוקרס". הסרט גרף ברחבי העולם למעלה מ-500 מיליון דולר. ב-2005 לקח חלק בשובר קופות נוסף, כאשר דיבב דמות בסרט האנימציה מבית דרימוורקס הנפשה "מדגסקר", שהפך לאחד מסרטי ההנפשה המצליחים בכל הזמנים, עם הכנסות של למעלה מ-550 מיליון דולר ברחבי העולם. סטילר שיחק גם בסרט ההמשך "מדגסקר 2" ב-2008; כשבנו הצעיר של סטילר דיבב בסרט השני את אלכס האריה (אותו דמות ראשית שמגלם בן סטילר) בצעירותו. בסוף שנת 2006, כיכב סטילר בשובר קופות נוסף לכל המשפחה "לילה מוטרף במוזיאון", סרט קולנוע שגרף בחודש הראשון להקרנתו כ-360 מיליון דולר ובסך הכול 566 מיליון דולר ברחבי העולם; בכך הפך לסרט הקומדיה המצליח ביותר בכל הזמנים. ב-2008 שיחק, ביים, הפיק וכתב את סרט הקומדיה הסאטירית והפרודית "רעם טרופי", שמאז החל להתקבל בחוגי מעריצים כסרט קאלט. ב-2010 שיחק בתפקיד ראשי בסרט הדרמה הקומי-רומנטי "גרינברג", בבימויו של נואה באומבך. בשנת 2013 כיכב, ביים והפיק את סרט הדרמה הקומית-רומנטית "חייו הסודיים של וולטר מיטי". ב-2014 שיחק בסרט הדרמה הקומית של נואה באומבך "כשנהיה צעירים". ב-2017 שיחק בסרט דרמה קומית נוסף של נואה באומבך, "סיפורי מאירוביץ'". בשנת 2022, סטילר ביים שלושה פרקים מתוך סדרת דרמה המדע בדיוני "ניתוק" מבית אפל TV פלוס; סטילר גם משמש כמפיק בפועל של הסדרה. בשנת 2023 דיבב את הטיטאן פרומתאוס בסדרת האנימציה "קראפופוליס"(אנ') ברשת Fox האמריקאית. באוקטובר 2023, סטילר, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. סטילר התארס ב-1997 לשחקנית האמריקאית כריסטין טיילור, ובמאי 2000 הם נישאו. ב-2002, נולדה בתם, וב-2005, נולד בנם. סטילר תומך במפלגה הדמוקרטית, וב-2004 תרם כסף למען קמפיין הבחירות לנשיאות ארצות הברית של המועמד מטעמה, הדמוקרט ג'ון קרי. בראיונות בתחילת שנות ה-2010, חשף סטילר כי הוא גם לוקה בהפרעה דו-קוטבית. נכון ל-2012, ניהל אורח חיים תזונתי טבעוני. ב-2016 חשף ששנתיים קודם לכן חלה בסרטן הערמונית, נותח להסרתה, ולאחר כחודשיים החלים. אימפריית השמש (1987) - בתפקיד: דיינטלי. סוסי פרא (1988) - בתפקיד: טיפטון. זהו חינוך (1989) - בתפקיד: צ'יפ ליין. גבר עם כבוד (1989) - בתפקיד: לורנס איזאבלה. סטלה (1990) - בתפקיד: ג'ים אפטגרוב. עבודה בזבל (1990) - בתפקיד: פרדי נובאק. הדרך לגיהנום (1991) - בתפקיד: הטבח של פלוטו / אטילה מלך ההונים. מציאות נושכת (1994) - בתפקיד: מייקל גרייטס. תרגיל לשומרי משקל מתחילים (1995) - בתפקיד: טוני פרקיס / טוני פרקיס האב. האפי גילמור (1996) - בתפקיד: האל ל. ׁ(ללא קרדיט). כייבל גאי (1996) - בתפקיד: סאם סוויט / סטאן סוויט. לקפוץ או לא לקפוץ (1996) - בתפקיד: קוויק אלייאס. אני, אשתי ואמי החורגת (1996) - בתפקיד: מאל קופלין. משתגעים על מרי (1998) - בתפקיד: טד סטרומן. אנשי המסתורין (1998) - בתפקיד: פיוריוס (הזועם). אפקט זירו (1998) - בתפקיד: סטיב ארלו. חברים, שכנים ודברים אחרים (1998) - בתפקיד: ג'ארי. לילה נצחי (1998) - בתפקיד: ג'ארי סטאהל. שחור ולבן (1999) - בתפקיד: מארק קליר. פגוש את ההורים (2000) - בתפקיד: גיילורד " גרג " פוקר. העצמאי (2000) - בתפקיד: שוטר. לשמור אמונים (2000) - בתפקיד: רבי ג'אק שרם. זולנדר (2001) - בתפקיד: הדוגמן דרק זולנדר. משפחת טננבאום (2001) - בתפקיד: הגאון הפיננסי צ'אז טננבאום. מחוז אורנג' (2002) - בתפקיד: כבאי. דופלקס (2003) - בתפקיד: אלכס רוז. פגוש את הפוקרס (2004) - בתפקיד: גרג פוקר. דודג'בול (2004) - בתפקיד: מדריך הכושר וויט גודמן. ואז הגיעה פולי (2004) - בתפקיד: סוכן הביטוח ראובן פפר. סטארסקי והאץ' (2004) - בתפקיד: השוטר דייוויד סטארסקי. קנאה (2004) - בתפקיד: טים דינגמן. והרי החדשות (2004) - בתפקיד: כתב הטלוויזיה הספרדי, ארתורו מנדז. מדגסקר (2005) - בתפקיד: דיבוב קולו של אלכס, האריה. מפרט הגורל (2006) - הופעת אורח - בתפקיד: שכיר בחנות גיטרות. לילה מוטרף במוזיאון (2006) - בתפקיד: לארי דיילי. בית ספר לנוכלים (2006) - בתפקיד: טוני. אשת החלומות (2007) - בתפקיד: אדי. חג המולד של אלמו (2007) - בתפקיד: קולו של האלף סטילר. רעם טרופי (2008) - בתפקיד: טאג ספידמאן. מדגסקר 2: הבריחה לאפריקה (2008) - בתפקיד: דיבוב קולו של אלכס ("אליקיי") האריה. לילה מוטרף במוזיאון 2 (2009) - בתפקיד: לארי דיילי. נראה אותך כוכב (2009) - בתפקיד: ג'ון גריבל. גרינברג (2010) - בתפקיד: רוג'ר גרינברג. מגה-מוח (2010) - בתפקיד: דיבוב קולו של ברנארד. פגוש את הפוקרס הקטנים (2010) - בתפקיד: גיילורד "גיי" פוקר. מיליארד סיבות לשוד (2011) - בתפקיד: ג'וש קובאקס. מדגסקר 3: מקרקסים את אירופה (2012) - בתפקיד: דיבוב קולו של אלכס ("אליקיי") האריה. שומרים על השכונה (2012) - בתפקיד: אבאן. הוא הרבה יותר מפורסם ממך (2013) - בתפקיד עצמו. חייו הסודיים של וולטר מיטי (2013) - בתפקיד: מנהל אגף העריכה, וולטר מיטי. לילה מוטרף במוזיאון 3: סוד הקבר (2014) - בתפקיד: לארי דיילי. כשנהיה צעירים (2014) - בתפקיד: ג'וש. זולנדר 2 (2016) - בתפקיד: דרק זולאנדר (ללא קרדיט). סיפורי מאירוביץ (2017) בתפקיד: מת'יו מאירוביץ. מה עם בראד? (2017) - בתפקיד: בראד סלואן. יובי יציל את האלווין (2020) בתפקיד: אורדרלי האל. בסגר (2021) - בתפקיד: גיא. Licorice Pizza‏ (2021) Belly of the Beast‏ (TBA) Crooked Lines‏ (2003) - מפיק בפועל מחליקים אותה (2007) ההריסות (2008) 30 דקות או פחות (2011) השנה הגדולה (2011) למה דווקא הוא? (2016) מלך הפולקה (2018) אלכס סטריינג'לב (2018) החבילה (2018) פלוס אחד (2019) בחשיכה (2019-הווה) ארוחת ערב באמריקה (2020) בשביל מה יש חברים?! (2020) מלכות הקופונים (2021) מציאות נושכת (1994) בן סטילר, ברשת החברתית פייסבוק בן סטילר, ברשת החברתית אקס (טוויטר) בן סטילר, ברשת החברתית אינסטגרם בן סטילר, במסד הנתונים הקולנועיים IMDb (באנגלית) בן סטילר, באתר AllMovie (באנגלית) בן סטילר, באתר Rotten Tomatoes (באנגלית) בן סטילר, באתר Box Office Mojo (באנגלית) בן סטילר, באתר Metacritic (באנגלית) בן סטילר, במסד הנתונים הקולנועיים KinoPoisk (ברוסית) בן סטילר, באתר Last.fm (באנגלית) בן סטילר, באתר AllMusic (באנגלית) בן סטילר, באתר MusicBrainz (באנגלית) בן סטילר, באתר Discogs (באנגלית) בן סטילר, באתר Songkick (באנגלית) בן סטילר, באתר אנציקלופדיה בריטניקה (באנגלית) אמיר קמינר, היהודי הטוב: בן סטילר מתחבר לשורשים, באתר Xnet‏, 19 באוגוסט 2012 אמיר בוגן, בן סטילר: "אני לא משוגע כמו אדם סנדלר", באתר ynet, 25 בדצמבר 2013 ארז עמירן, אייקון מאויר בשבוע: בן סטילר הוא ההוכחה שגם לוזרים יכולים לנצח, באתר ynet, 26 בנובמבר 2020 Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית) Brook Bolen‏, Ben Stiller Talks Coming Out As Vegan To His Parents, באתר Ecorazzi, ‏28 ביולי 2012 (ארכיון) מיטל קויפמן, בן סטילר חשף: "חליתי בסרטן הערמונית", במדור "פנאי פלוס" באתר ynet‏, 4 באוקטובר 2016 Reality Bites, 1994-02-18, נבדק ב-2024-02-20